
ŠIAULIŲ RAJONO SAVIVALDYBĖS TARYBA

SPRENDIMAS
DĖL 2024–2029 M. ŠIAULIŲ REGIONO FUNKCINĖS ZONOS STRATEGIJOS PATVIRTINIMO

2024 m. rugsėjo 10 d. Nr. T-278
Šiauliai


Vadovaudamasi Lietuvos Respublikos vietos savivaldos įstatymo 5 straipsnio 3 dalimi, 15 straipsnio 2 dalies 32 punktu, Lietuvos Respublikos regioninės plėtros įstatymo 13 straipsnio 1 dalies 2 ir 3 punktais ir Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo, patvirtinto Lietuvos Respublikos vidaus reikalų ministro 2023 m. sausio 19 d. įsakymu Nr. 1V-30 „Dėl Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo patvirtinimo“, 53 punktu, Šiaulių rajono savivaldybės taryba nusprendžia:
.	Patvirtinti 2024–2029 m. Šiaulių regiono funkcinės zonos strategiją (toliau – Strategija) (pridedama).
.	Pritarti Susitarimo dėl 2024–2029 m. Šiaulių regiono funkcinės zonos strategijos įgyvendinimo (toliau – Susitarimas) projektui (pridedama).
.	Įgalioti Česlovą Greičių, Šiaulių rajono savivaldybės merą:
.	pasirašyti Susitarimą;
.	pasirašyti dokumentus, teikiamus Šiaulių regiono plėtros tarybai su pasiūlymais įtraukti Strategijos įgyvendinimo veiksmų plane numatytus veiksmus į 2022–2030 metų Šiaulių regiono plėtros planą.
Šis sprendimas skelbiamas Teisės aktų registre ir gali būti skundžiamas Lietuvos Respublikos administracinių bylų teisenos įstatymo nustatyta tvarka.



Savivaldybės  meras								Česlovas Greičius

